b"\n_START_ARTICLE_\nRocco Siffredi\n_START_SECTION_\nKarriere\n_START_PARAGRAPH_\nEtter to \xc3\xa5r i den italienske marinen (1980\xe2\x80\x931982) dro han til Paris for \xc3\xa5 arbeide i brorens restaurant. I 1985 begynte han som pornoskuespiller i Frankrike. De f\xc3\xb8rste \xc3\xa5rene deltok han stort sett i franske og italienske pornofilmer. Det var derimot etter \xc3\xa5 ha deltatt i en rekke av John Staglianos \xc2\xabButtmann\xc2\xbb-filmer p\xc3\xa5 begynnelsen av 1990-tallet at karrieren virkelig tok av. I 1994 begynte han ogs\xc3\xa5 som regiss\xc3\xb8r. Han har n\xc3\xa5 et eget produksjonsselskap med base i Budapest._NEWLINE_Han gav i 2004 uttrykk for at han \xc3\xb8nsket \xc3\xa5 slutte som pornoskuespiller og heller konsentrere seg om regi og produksjon. Men han deltar enda (2007) i sexscener foran kamera. Hovedproblemet er at han ikke har funnet noen som kan \xc2\xaboverta tronen\xc2\xbb \xc3\xa5 v\xc3\xa6re den mannlige stjernen i filmene sine. Spanjolen Nacho Vidal s\xc3\xa5 lenge ut til \xc3\xa5 bli Rocco sin stjerne, men han br\xc3\xb8t ut og dannet sitt eget produksjonsselskap.\n_START_SECTION_\nStil\n_START_PARAGRAPH_\nRocco Siffredi har spilt i pornofilmer av sv\xc3\xa6rt forskjellig karakter. Fra romantiske hardpornofilmer til pornokomedier og \xc2\xabgonzo\xc2\xbb porno i dokumentarstil._NEWLINE_Roccos varemerke i sine egne produksjoner er derimot \xc2\xabt\xc3\xb8ff og r\xc3\xb8ff\xc2\xbb sex med fokus p\xc3\xa5 analsex. Rocco har produsert tre forskjellige serier som er popul\xc3\xa6re._NEWLINE_Rocco's Initiations tar for seg unge europeiske kvinner som han tilsynelatende treffer \xc2\xabtilfeldig\xc2\xbb p\xc3\xa5 gata og som han har sex med._NEWLINE_Rocco's True Anal Stories har som navnet sier fokus p\xc3\xa5 analsex. De kvinnelige pornoskuespillerne er ogs\xc3\xa5 mer etablerte innen bransjen._NEWLINE_Rocco \xe2\x80\x93 Animal Trainer er Roccos hardeste serie der fokuset er p\xc3\xa5 ekstrem sex.\n_START_SECTION_\nKarriere utenfor pornoindustrien\n_START_PARAGRAPH_\nRocco har spilt roller i kinofilmene \xc2\xabRomance\xc2\xbb (1999) og \xc2\xabHelvetes anatomi\xc2\xbb (2004). _NEWLINE_Han har ogs\xc3\xa5 spilt i en del reklamefilmer. Deriblant en reklame for et italiensk potetgullmerke.\n_START_SECTION_\nPrivatliv\n_START_PARAGRAPH_\nHan har siden 1991 v\xc3\xa6rt gift med den ungarskf\xc3\xb8dte pornoskuespilleren Rosa Caracciolo. Sammen har de to s\xc3\xb8nner."